S-712/2013

Ár 2013, 20. september, er á dómþingi Héraðsdóms Reykjavíkur, sem háð er í Dómhúsinu við Lækjartorg af A-kk-þgf H-kk-þgf, settum héraðsdómara, kveðinn upp dómur í sakamálinu nr. 712/2013: Sérstakur saksóknari gegn H-kk-þgf M-kk-þgf H-kk-þgf, en málið var dómtekið 18. september 2013.

Málið er höfðað af sérstökum saksóknara með ákæru dagsettri 2. september 2013 á hendur:

„H-kk-þgf M-kk-þgf H-kk-þgf, kt. 000000-0000, Hraunbæ 21, Reykjavík, fyrir meiri háttar brot gegn skatta- og bókhaldslögum, sem framkvæmdastjóri og stjórnarmaður einkahlutafélagsins Kol, síðar Ben, kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins vegna uppgjörstímabilanna janúar – febrúar rekstrarárið 2010 til og með september - október rekstrarárið 2011, og hafa eigi staðið ríkissjóði skil á virðisaukaskatti sem innheimtur var í starfseminni, vegna uppgjörstímabilanna janúar – febrúar, mars – apríl, maí – júní, september – október og nóvember – desember rekstrarárið 2010 og janúar – febrúar til og með september – október rekstrarárið 2011, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 10.710.045, sem sundurliðast sem hér greinir:

Árið 2010

janúar – febrúar kr. 1.137.480

mars – apríl kr. 872.379

maí - júní kr. 915.120

júlí – ágúst kr. -31.228

september – október kr. 649.992

nóvember – desember kr. 652.450

kr. 4.196.193

Árið 2011

janúar – febrúar kr. 1.987.054

mars – apríl kr. 2.046.127

maí - júní kr. 1.451.321

júlí – ágúst kr. 401.363

september – október kr. 627.987

kr. 6.513.852

Samtals: kr. 10.710.045

2. Látið undir höfuð leggjast að færa lögboðið bókhald einkahlutafélagsins rekstrarárin 2010 og 2011.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur skýlaust játað brot sín og var því farið með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru, en ákvæði 3. gr. laga nr. 134/2005 um breyting á lögum nr. 45/1987 um staðgreiðslu opinberra gjalda og fleiri lögum, sem breytti 1. mgr. 40. gr. laga nr. 50/1988 um virðisaukaskatt á hér ekki við þar sem skilyrði ákvæðisins er ekki uppfyllt.

Ákærði er fæddur í nóvember 1956 og hefur ekki áður sætt refsingu. Við ákvörðun refsingar verður að líta til þess að brot ákærða var alvarlegt og að brotavilji hans var einbeittur. Til þess þykir þó mega líta að ákærði hefur gengist greiðlega við broti sínu auk þess sem hann hefur ekki áður gerst sekur um refsiverða háttsemi.

Refsing ákærða er ákvörðuð með hliðsjón af 77. gr. almennra hegningarlaga og þykir hæfilega ákveðin 6 mánaða fangelsi, en fresta skal fullnustu refsingarinnar og hún falla niður að liðnum 2 árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Samkvæmt 1. mgr., sbr. einnig 6. mgr., 40. gr. laga nr. 50/1988 um virðisaukaskatt varða brot gegn ákvæðunum sekt, sem skal aldrei vera lægri en nemur tvöfaldri fjárhæð vanskilanna og ekki hærri en tífaldri fjárhæðinni. Heildarvanskil ákærða nema 10.710.045 krónum. Að gættu þessu verður ákærði dæmdur til að greiða 21.600.000 krónur í sekt til ríkissjóðs innan fjögurra vikna frá uppkvaðningu dómsins að telja, en sæta ella fangelsi í 300 daga.

Þá ber að dæma ákærða til að greiða málsvarnarþóknun skipaðs verjanda síns, Ó-kk-ef K-kk-ef hdl., að meðtöldum virðisaukaskatti, 185.000 krónur.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, H-kk-nf M-kk-nf H-kk-nf, sæti fangelsi í 6 mánuði. Fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 21.600.000 króna sekt til ríkissjóðs innan fjögurra vikna frá uppkvaðningu dómsins að telja en sæti ella fangelsi í 300 daga.

Ákærði greiði málsvarnarþóknun skipaðs verjanda síns, Ó-kk-ef K-kk-ef hdl., 185.000 krónur.

A-kk-nf H-kk-nf